Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta Općine Viškovo („Službene novine Općine Viškovo“ broj: 3/18. i 2/20.) Općinsko vijeće Općine Viškovo, na ----. sjednici održanoj ----. ---- 2021. godine donosi

**ODLUKU O 2. IZMJENAMA I DOPUNAMA**

**STATUTA OPĆINE VIŠKOVO**

Članak 1.

U Statutu Općine Viškovo („Službene novine Općine Viškovo“ broj 3/18. i 2/20.) u članku 17. riječ „mjesnog“ briše se.

Članak 2.

U članku 19. stavku 1. riječi „njegovih zamjenika“ zamjenjuju se riječima „njegovog zamjenika“.

U stavku 2. riječi „njegovih zamjenika“ zamjenjuju se riječima „njegovog zamjenika“.

U stavku 4. riječi „njegovih zamjenika“ zamjenjuju se riječima „njegovog zamjenika“.

Članak 3.

U članku 20. stavak 3. mijenja se i glasi:

„(3) Ako su prijedlog za raspisivanje referenduma za opoziv općinskog načelnika i njegovog zamjenika podnijeli birači, Općinsko vijeće raspisati će referendum za opoziv općinskog načelnika i njegovog zamjenika u skladu s odredbama zakona koji uređuje sustav lokalne i područne (regionalne) samouprave i zakona kojim se uređuje raspisivanje referenduma, u dijelu koji se odnosi na utvrđivanje je li prijedlog podnesen od potrebnog broja birača u općini.“

U stavku 5. riječi „njegovih zamjenika“ zamjenjuju se riječima „njegovog zamjenika“.

Stavak 8. mijenja se i glasi:

„(8) Odluka donesena na referendumu obvezatna je za Općinsko vijeće, osim odluke donesene na savjetodavnom referendumu koja nije obvezatna.“

Članak 4.

Članak 22. mijenja se i glasi:

„Pravo glasovanja na referendumu imaju građani s prebivalištem na području Općine i upisani su u popis birača.“

Članak 5.

Članak 23. briše se.

Članak 6.

Članak 24. mijenja se i glasi:

„(1) Općinsko vijeće te Općinski načelnik mogu sazvati zborove građana radi raspravljanja i izjašnjavanja građana o pitanjima od značenja za općinu.

(2) Kada zborove građana saziva Općinsko vijeće ili Općinski načelnik zborovi građana sazivaju se za cijelo područje ili za dio područja općine, pojedina naselja ili dijelove naselja na području općine, a mogu se sazvati i za cijelo područje ili dio područja mjesnog odbora koji čini zasebnu cjelinu.

(3) Prijedlog za sazivanje zborova građana iz stavka 1. ovog članka može dati jedna trećina članova vijeća.

(4) Općinsko vijeće dužno je donijeti odluku o prijedlogu iz stavka 3. ovog članka u roku od 60 dana od dana zaprimanja prijedloga.

(5) Odlukom iz stavka 4. ovog članka utvrđuje se o kojim će se pitanjima tražiti mišljenje te rok u kojem je rezultate održanog zbora građana potrebno dostaviti Općinskom vijeću.

(6) Zbor građana saziva predsjednik Općinskog vijeća u roku od 15 dana od dana donošenja odluke iz stavka 4. ovog članka.“

Članak 7.

Članak 25. mijenja se i glasi:

„(1) Zborovi građana mogu se sazivati radi izjašnjavanja građana o pojedinim pitanjima i prijedlozima iz samoupravnog djelokruga općine te raspravljanja o potrebama i interesima građana od lokalnog značaja u skladu sa zakonom i ovim Statutom.

(2) Zborove građana saziva vijeće mjesnog odbora u skladu sa ovim Statutom.

(3) Zborovi građana sazivaju se za cijelo područje ili za dio područja mjesnog odbora koji čini zasebnu cjelinu.

(4) Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.

(5) Mišljenje dobiveno od zbora građana obvezatno je za mjesni odbor, a savjetodavno za Općinsko vijeće i Općinskog načelnika.

(6) Način sazivanja, rada i odlučivanja na zboru građana uređuje se općim aktom Općinskog vijeća u skladu sa zakonom i ovim Statutom.“

Članak 8.

Članak 26. mijenja se i glasi:

„(1) Građani imaju pravo Općinskom vijeću predlagati donošenje općeg akta ili rješavanje određenog pitanja iz njegova djelokruga te podnositi peticije o pitanjima iz samoupravnog djelokruga općine od lokalnog značaja u skladu sa zakonom i ovim Statutom.

(2) O prijedlogu i peticiji iz stavka 1. ovog članka Općinsko vijeće mora raspravljati ako ga potpisom podrži najmanje 10% od ukupnog broja birača u općini te dati odgovor podnositeljima najkasnije u roku od 3 mjeseca od zaprimanja prijedloga.

(3) Prijedlozi i peticije iz stavka 1. ovog članka mogu se podnijeti i elektroničkim putem u skladu s tehničkim mogućnostima općine.

(4) Način podnošenja prijedloga i peticija, odlučivanje o njima i druga pitanja uređuju se općim aktom Općinskog vijeća u skladu sa zakonom i ovim Statutom.“

Članak 9.

U članku 27. stavak 3. mijenja se i glasi:

„(3) Ostvarivanje prava iz stavka 1. ovog članka osigurava se ustanovljavanjem knjige pritužbi, neposrednim komuniciranjem s ovlaštenim predstavnicima tijela Općine te se predstavke i pritužbe mogu podnijeti i elektroničkim putem u skladu s tehničkim mogućnostima općine.“

Članak 10.

U članku 29. stavku 1. riječi „prava i dužnosti“ zamjenjuju se riječju „djelokruga“.

Članak 11.

U članku 30. stavku 1. brojka „17“ zamjenjuje se brojkom „15“.

U stavku 2. brojka „17“ zamjenjuje se brojkom „15“.

Članak 12.

Članak 37. mijenja se i glasi:

„(1) Mandat članova vijeća izabranih na redovnim izborima traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno zakonu.

(2)Mandat članova Općinskog vijeća izabranih na prijevremenim izborima traje do isteka tekućeg mandata Općinskog vijeća izabranog na redovnim izborima koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno zakonu.“

Članak 13.

U članku 53. riječ „dva“ zamjenjuje se riječju „jednog“ i riječ „zamjenjuju“ zamjenjuje se riječju „zamjenjuje“.

Članak 14.

U članku 54. stavku 1. riječ „zamjenicima“ zamjenjuje se riječju „zamjeniku“.

Stavak 2. mijenja se i glasi:

„(2) Zamjenik Općinskog načelnika je u slučaju iz stavka 1. ovog članka dužan pridržavati se uputa Općinskog načelnika.“

Članak 15.

U članku 55. riječi „njegovi zamjenici“ zamjenjuju se riječima „njegov zamjenik“.

Članak 16.

U članku 56. stavku 1. riječ „zamjenicima“ zamjenjuje se riječju „zamjeniku“.

U stavku 2. riječi „njegove zamjenike koji su izabrani zajedno s njim“ zamjenjuju se riječima „njegovog zamjenika koji je izabran zajedno s njim“.

U stavku 4. iza riječi „s njim“ stavlja se točka, a riječi „a koji je bio prvi naveden iza imena i prezimena kandidata općinskog načelnika“ brišu se.

Članaka 17.

U članku 57. riječi „njegovi zamjenici“ zamjenjuju se riječima „njegov zamjenik“.

Stavak 2. mijenja se i glasi:

„(2) Ako se na referendumu donese odluka o opozivu Općinskog načelnika i njegovog zamjenika, raspisat će se prijevremeni izbori za Općinskog načelnika i njegovog zamjenika, a do provođenja prijevremenih izbora dužnost Općinskog načelnika obnašat će povjerenik Vlade Republike Hrvatske.“

Članak 18.

Članak 87. briše se.

Članak 19.

U članku 92. iza stavka 2. dodaju se novi stavci 3. i 4. koji glase:

„(3) Na mrežnim stranicama općine objaviti će se informacije o trošenju proračunskih sredstava tako da te informacije budu lako dostupne i pretražive.

(4) Objava informacija iz stavka 3. ovog članka obavlja se u skladu s odredbama zakona kojim s uređuje planiranje, izrada, donošenje i izvršavanje proračuna te uputa i drugih akata ministarstva nadležnog za financije.“

PRIJELAZNE I ZAVRŠNE ODREDBE

 Članak 20.

Članovi Općinskog vijeća zatečeni na dužnosti u trenutku stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj: 144/20) nastavljaju s obavljanjem dužnosti do isteka tekućeg mandata.

Osobe zatečene na dužnosti zamjenika Općinskog načelnika u trenutku stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj: 144/20) nastavljaju s obnašanjem dužnosti do isteka tekućeg mandata.

Članak 21.

Ova Odluka o 2. izmjenama i dopunama Statuta Općine Viškovo stupa na snagu osmog dana od dana objave u „Službenim novinama Općine Viškovo“ osim članka 2., članka 3. stavka 1. i 2., i članaka 14., 15., 16. i 17. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkog tijela jedinica lokalne i područne (regionalne) samouprave te općinske načelnike, gradonačelnike i župane.

KLASA: 021-04/20-01/

URBROJ: 2170-09-04/04-20-

Viškovo, -----. ----- 2021. godine

 OPĆINSKO VIJEĆE OPĆINE VIŠKOVO

 Predsjednica Općinskog vijeća:

 Ksenija Žauhar, mag.paed.

Obrazloženje

Odluke o 2. izmjenama i dopunama

Statuta Općine Viškovo

Općinsko vijeće Općine Viškovo na svojoj 6. sjednici dana 31. ožujka 2018. godine donijelo je Statut Općine Viškovo ( u daljnjem tekstu: Statut) te dana 27. veljače 2020. godine Odluku o 1. izmjenama i dopunama Statuta Općine Viškovo.

Hrvatski Sabor donio je Zakon o izmjenama i dopunama Zakona o lokalnoj i područnoj (regionalnoj) samoupravi (NN br.144/20), a slijedom kojeg je potrebno izvršiti određena usklađenja Statuta s istim. Izmjene se odnose na smanjenje broja članova Općinskog vijeća sa 17 na 15, zatim na određena usklađenja vezana uz zamjenika Općinskog načelnika kojih je do sada bilo dvoje, a sada je Zakonom predviđen jedan zamjenik, zatim manje promjene vezane uz odredbe o referendumu i zborovima građana te na pravo građana na podnošenje određenih prijedloga Općinskom vijeću.

Zakon o izmjenama i dopunama Zakona o lokalnoj i područnoj (regionalnoj) samoupravi, (NN br.144/20) objavljen je 23.12.2020., a stupio je na snagu prvoga dana od dana objave u „Narodnim novinama“, osim članaka 10., 12., 13., 14., 15., 17., 18., 19., 24. i 26. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

Rok za usklađenje Statuta i drugih općih akata s odredbama Zakona je 60 dana od dana stupanja na snagu navedenog Zakona.

Za ovaj akt provest će se savjetovanje s javnošću, ali obzirom na zakonski rok donošenja ovog akta skratit će se rok savjetovanja s javnošću za ovaj akt.

S obzirom na prednje iznijeto predlaže se donošenje Odluke o 2. izmjenama i dopunama

Statuta Općine Viškovo.

 Općinska načelnica

 Sanja Udović, dipl. oec., v.r.